**Cu picuri de ploaie**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CU PICURI DE PLOAIE

Motto:

" Ca lacrimile cerului cădeau picurii ploii "

- Poveste de trezit adulți - Paul Sava

În vremi deocheate,

doar cerul mai poate:

Să spele păcate.

Să curețe zarea,

s-aducă vigoarea,

la toată suflarea.

Cu ploaie peste natură,

cu ploaie peste făptură,

s-o curețe de ură.

Cu picuri de ploaie

căzând în șiroaie

pământul să-nmoaie.

Cu ploaie să ne spele,

de toate cele rele,

pe noi ființe rebele.

Cu picuri de ape

ce vin să adape

natura-n etape.

Cu ploaie curată,

pe lume lăsată,

izbânda s-arată.

Dar ploaia se lăsă,

mereu așteptată,

și când se arată:

Cad lacrimi de ploaie,

cad picuri șuvoaie,

când cerul se-nvoaie.

Alexandrina Spânu - SPERANȚE